**Μάθημα 25**

Cato attulit quodam die in curiam ficum praecocem ex Carthagine ostendensque patribus «Interrogo vos» inquit «quando hanc ficum decerptam esse putētis ex arbore». Cum omnes recentem esse dixissent, «Atqui ante tertium diem» inquit «scitōte decerptam esse Carthagine. Tam prope a muris habēmus hostem! Itaque cavēte periculum, tutamini patriam. Opibus urbis nolīte confidere. Fiduciam, quae nimia vobis est, deponite. Neminem credideritis patriae consultūrum esse, nisi vos ipsi patriae consulueritis. Mementōte rem publicam in extrēmo discrimine quondam fuisse!» Statimque sumptum est Punicum bellum tertium, quo Carthāgo delēta est.

**μεταφραση**

Κάποια μέρα ο Κάτωνας έφερε στη Σύγκλητο ένα πρώιμο σύκο από την Καρχηδόνα και δείχνοντάς το στους Συγκλητικούς «Σας ρωτώ», είπε, «πότε νομίζετε ότι αυτό το σύκο κόπηκε από το δέντρο». Όταν όλοι απάντησαν πως ήταν φρέσκο, «Κι όμως πριν από τρεις μέρες» είπε «μάθετε πως κόπηκε στην Καρχηδόνα. Τόσο κοντά στα τείχη έχουμε τον εχθρό! Φυλαχτείτε λοιπόν από τον κίνδυνο, προστατέψτε την πατρίδα. Μην έχετε εμπιστοσύνη στις δυνάμεις της πόλης. Να αποβάλετε την αυτοπεποίθηση που είναι υπερβολική σε σας. Μην πιστέψετε πως θα ενδιαφερθεί κανείς για την πατρίδα, αν εσείς οι ίδιοι δεν φροντίσετε για την πατρίδα. Θυμηθείτε ότι κάποτε η πολιτεία βρέθηκε στον έσχατο κίνδυνο!». Κι αμέσως άρχισε ο τρίτος Καρχηδονιακός πόλεμος, στη διάρκεια του οποίου καταστράφηκε η Καρχηδόνα.

**ficus**: β΄ κλίση, θηλυκό· από δ΄κλίση έχει του τύπους με κατάληξη -us και -u ~ **prope**: propius, proxime ~ **nimius, -a, -um**: magis nimius, -a, -um, maxime nimius, -a, -um ~ **exterus, -a, -um**: exterior, -ior, -ius, extremus, -a, -um/ extimus, -a, -um ~ **quando**: ερωτηματικό χρονικό επίρρημα // **ex Carthagine:** εμπρόθετος προέλευσης ~ **ex arbore:** εμπρόθετος απομάκρυνσης/χωρισμού ~ **Carthagine**: στάση σε τόπο ~ **Opibus:** αφαιρετική του μέσου ~ **vobis:** δοτική προσωπική κτητική ~ **patriae:** δοτική χαριστική ~ **quo:** αφαιρετική του χρόνου

|  |  |
| --- | --- |
| **ΡΗΜΑΤΑ**  **1η Συζυγία**  **interrogo** // **puto** // **tutor** (**αποθ.**)  **2η Συζυγία**  **habeo**, habui, habitum, habēre //**caveo**, cavi, cautum, cavēre //**deleo**, delevi, deletum, delēre  **3η Συζυγία**  **ostendo**, ostendi, **ostentum/ostensum**, ostendĕre **decerpo**, decerpsi, decerptum, decerpĕre **dico**, dixi, dictum, dicĕre (β΄ εν. προστ. εν: **dic**)  **confido**, confisus sum, confidĕre (**ημ**) **+ αφ. μέσου** **depono**, deposui, depositum, deponĕre **credo**, credidi, creditum, credĕre **consulo**, consului, consultum, consulĕre **+ δοτ. χαρ.** **sumo**, sumpsi, sumptum, sumĕre  **4η Συζυγία**  **scio**, sci(v)i, scitum, scire (**προστ. εν**.: scito, scitote) | **Ανώμαλα ρήματα**  **affero**, attuli, allatum, afferre (β΄ εν. προστ. εν.: **affer**)  **nolo**, nolui, -, nolle  **ΟΥΣΙΑΣΤΙΚΑ**  **Β΄ κλίση**  murus, –i // **ficus**, –i\* [θηλ.] // bellum, –i // periculum, –i  **Γ΄κλίση**  Αρσενικά  **Cato**, Catonis/ **hostis**, -is/ **pater**, patris (γεν. πληθ. **patrum**)  Θηλυκά  **arbor**, arboris / **Carthago**, Carthaginis / **urbs**, -is  (**ops**), opis, –, opem, -, ope [= βοήθεια] **opes**, opum = οι δυνάμεις]  Ουδέτερα  **discrimen**, discriminis  **Ε΄κλίση**  **dies**, dei (αρσ)  **res**, rei (θηλ) |

**ΔΕΥΤΕΡΕΥΟΥΣΕΣ ΠΡΟΤΑΣΕΙΣ**

**[1] quando hanc ficum decerptam esse putetis ex arbore**: δευτερεύουσα ονοματική πλάγια ερωτηματική πρόταση μερικής αγνοίας ως έμμεσο αντικείμενο στο ρήμα της κύριας πρότασης interrogo. Εισάγεται με το ερωτηματικό επίρρημα quando, εκφέρεται με **υποτακτική, γιατί η εξάρτηση δίνει υποκειμενική χροιά στο περιεχόμενό της**, χρόνου ενεστώτα (putetis), γιατί εξαρτάται από ρήμα αρκτικού χρόνου (interrogo) και δηλώνει το σύγχρονο στο παρόν.

**[2] Cum omnes recentem esse dixissent**: δευτερεύουσα επιρρηματική χρονική πρόταση, που λειτουργεί ως επιρρηματικός προσδιορισμός του χρόνου στο περιεχόμενο της κύριας πρότασης με ρήμα το inquit. Εισάγεται με τον cum τον ιστορικό-διηγηματικό, ο οποίος αναφέρεται σε διηγήσεις του παρελθόντος, εκφέρεται με **υποτακτική, γιατί ο** **ιστορικό-διηγηματικός cum υπογραμμίζει τη βαθύτερη σχέση της δευτερεύουσας με την κύρια, δημιουργεί ανάμεσά τους μια σχέση αιτίου και αιτιατού και είναι φανερός ο υποκειμενικός ρόλος στην υποτακτική**. Συγκεκριμένα, με υποτακτική υπερσυντελίκου (dixissent), γιατί εξαρτάται από ρήμα ιστορικού χρόνου (inquit) και δηλώνει το προτερόχρονο στο παρελθόν.

**[3] quo Carthago deleta est:** δευτερεύουσα αναφορική πρόταση κρίσεως, προσδιοριστική στο bello. Εισάγεται με την αναφορική αντωνυμία quo και εκφέρεται με **οριστική, για να δηλώσει πραγματικό γεγονός** και με χρόνο παρακείμενο γιατί αναφέρεται στο παρελθόν.